اسلام آباد ( آن لائن )وزیرِ اعظم عمران خان نا خصوصی کمکار قومی سلامتی امور معید یوسف پارینے کہ مقبوضہ کشمیر اٹ بھارتی فوج نا گھیڑ نسلی بد بیسئی اسکان سرمسنے۔ مقبوضہ کشمیر اٹ بھارتی فوج نا گھیڑ نسلی آ جاری کروک ءُ اسہ بیان اسے ٹی خصوصی کمکار معید یوسف پارینے کہ مقبوضہ کشمیر ٹی مسلمان تتون امتیازی سلوک بھاز زیات ءِ۔ او خواست کرینے کہ جہانی حق و کمکی تنظیم تے مقبوضہ کشمیر اسکان رسائی دوئی کننگے، بھارت مقبوضہ وادی ٹی مسلمان تیا بیدادی تے ودفنگ کن کورونا ءِ بہانہ کننگ اٹی ءِ۔ او مستی پارینے کہ پاکستان نا کچ ءِ پاش کننگ اٹی ءِ کہ کورونا وائرس کم مننگ اٹی ءِ او اللّٰہ تعالیٰ نا شکر ءِ کہ پاکستان اٹ کورونا وائرس نا دَین کم مننگ اٹی ءِ۔
